जबकि चौहारघाटी के निचले क्षेत्र झटींगरी, टिंडूनाला, मरखाण, सतनोग, डंगर, जिल्हण और फुटाखल आदि गांव में तपती गर्मी से खराब हो रही आलू की फसल को बारिश से संजीवनी मिली है। यहां के ईश्वर दास, सोहन सिंह, दलीप कुमार, बेसर राम, पवन कुमार, रामधन, बलराज, ज्ञान चंद, हिरदा राम, राम लाल, भाग सिंह, ओमप्रकाश, तुला राम, राम सिंह, लाभ सिंह, नंद लाल, टेक सिंह, दूनी चंद, कर्म चंद, काहन सिंह और प्रेम सिंह आदि किसानों का कहना है कि शुक्रवार शाम को हुई जोरदार बारिश आलू की फसल के लिए बेहद फायदेमंद साबित होगी। किसानों के अनुसार आलू की पौध पीली पड़ने लगी थी, जिसमें अब जान आई है।